Euroopa Parlamendi ja nõukogu määruse (EL) nr 1308/2013 artikli 94 lõike 1 punktis d osutatud koonddokumendi ja veinisektoris kasutatava nimetuse tootespetsifikaadi avaldamist käsitleva viite avaldamine

(2020/C 58/09)

Käesoleva dokumendi avaldamine annab õiguse esitada vastuväiteid vastavalt Euroopa Parlamendi ja nõukogu määruse (EL) nr 1308/2013 (1) artiklile 98 kahe kuu jooksul alates käesoleva dokumendi avaldamise kuupäevast.

KOONDDOKUMENT

„DELLE VENEZIE“ / „BENEŠKIH OKOLIŠEV“

KPN-IT-02360

Taotluse esitamise kuupäev: 10. aprillil 2017

1. Registreeritav(ad) nimetus(ed)

„delle Venezie“ / „Beneških okolišev“

2. Liikmesriik

Itaalia

3. Geograafilise tähise tüüp

KPN

4. Viinamarjasaaduste kategooriad

1. Vein

4. Vahuvein

5. Kvaliteetvahuvein

8. Poolvahuvein

5. Veini(de) kirjeldus

„delle Venezie“ / „Beneških okolišev“ Pinot Grigio – kategooria: vein

Värvus: õlgkollasest kuldkollaseni, mõnikord vasekarva või roosa;

lõhn: Pinot Grigiole iseloomulik puuviljaline lõhn valge viljalihaga puuviljade (pirnist ja õunast troopiliste puuviljadeni) varjunditega, intensiivne, mõnikord kergelt aromaatsete valgete õite nüanssidega;

maitse: värske ja harmooniline, kuivast kuni poolkuivani;

minimaalne üldalkoholisisaldus (mahuprotsentides): 11 %;

suhkruvaba ekstrakti miinimumsisaldus (g/l): 15 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„delle Venezie“ / „Beneških okolišev“ Pinot Grigio Frizzante (poolvahuvein)

Värvus: õlgkollasest kuldkollaseni, mõnikord vasekarva või roosa;

mullid: tihedad ja kiiresti hajuvad;

lõhn: Pinot Grigiole iseloomulik puuviljaline lõhn valge viljalihaga puuviljade (pirnist ja õunast troopiliste puuviljadeni) varjunditega, intensiivne, mõnikord kergelt aromaatsete valgete õite nüanssidega;

maitse: värske, tasakaalustatud happelise koostisosaga, harmooniline, kuivast poolkuivani;

minimaalne üldalkoholisisaldus (mahuprotsentides): 11 %;

suhkruvaba ekstrakti miinimumsisaldus (g/l): 15 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„delle Venezie“ / „Beneških okolišev“ Pinot Grigio Spumante (vahuvein)

Värvus: õlgkollasest kuldkollaseni, mõnikord vasekarva või roosa;

mullid: tihedad ja püsivad;

lõhn: Pinot Grigiole iseloomulik puuviljaline lõhn valge viljalihaga viljade (pirnist ja õunast troopiliste puuviljadeni) varjunditega, intensiivne, autoklaavimise tõttu mõnikord kergelt aromaatsete valgete õite ja pähklite nüanssidega;

maitse: värske, tasakaalustatud happelise koostisosaga, harmooniline, vahemikus „dosaggio zero“ kuni kuiv;

minimaalne üldalkoholisisaldus (mahuprotsentides): 11,00 %;

suhkruvaba ekstrakti miinimumsisaldus (g/l): 14,0 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„delle Venezie“ / „Beneških okolišev“ Pinot Grigio kvaliteetvahuveinid

Värvus: õlgkollasest kuldkollaseni, mõnikord vasekarva või roosa;

mullid: tihedad ja püsivad;

lõhn: Pinot Grigiole iseloomulik puuviljaline lõhn valge viljalihaga viljade (pirnist ja õunast troopiliste puuviljadeni) varjunditega, intensiivne, autoklaavimise tõttu mõnikord kergelt aromaatsete valgete õite ja pähklite nüanssidega;

maitse: värske, tasakaalustatud happelise koostisosaga, harmooniline, vahemikus „dosaggio zero“ kuni kuiv;

minimaalne üldalkoholisisaldus (mahuprotsentides): 11,00 %;

suhkruvaba ekstrakti miinimumsisaldus (g/l): 14,0 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„delle Venezie“ / „Beneških okolišev“ Bianco (valge) – kategooria: vein

Värvus: rohekaskollasest kuldkollaseni;

lõhn: puuviljaline ning (sõltuvalt sordilisest koostisest) valge viljalihaga ja küpsete puuviljade varjundiga, intensiivne, mõnikord kergelt aromaatsete valgete õite nüanssidega;

maitse: kuivast poolkuivani, harmooniline, struktureeritud, mõnikord on happelisusel värske nüanss;

minimaalne üldalkoholisisaldus (mahuprotsentides): 11,00 %;

suhkruvaba ekstrakti miinimumsisaldus (g/l): 14,0 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

6. Veinivalmistustavad

a. Peamised veinivalmistustavad

Puuduvad.

b. Maksimaalne saagikus

Bianco (kategooria: vein); Pinot Grigio (kategooriad: vein, vahuvein, kvaliteetvahuvein, poolvahuvein)

18 000 kilogrammi viinamarju hektari kohta

Bianco (kategooria: vein); Pinot Grigio (kategooriad: vein, vahuvein, kvaliteetvahuvein, poolvahuvein)

126 hektoliitrit hektari kohta

7. Määratletud geograafiline piirkond

Kaitstud päritolunimetusega „delle Venezie“ / „Beneških okolišev“ veinide tootmiseks määratletud piirkond hõlmab Trento autonoomset provintsi ning Friuli-Venezia Giulia ja Veneto piirkonda.

8. Peamised veiniviinamarjasordid

’Chardonnay B.’

’Pinot Bianco B.’ – ’Pinot’

’Garganega B.’ – ’Garganego’

’Müller Thurgau B.’ – ’Riesling x Sylvaner’

’Verduzzo Friulano B.’ – ’Verduzzo’

’Verduzzo Trevigiano B.’ – ’Verduzzo’

’Tocai Friulano B.’ – ’Friulano’

’Tocai Friulano B.’ – ’Tai’

’Pinot Grigio’ – ’Pinot’

’Pinot Grigio’ – ’Pinot Gris’

9. Seos(t)e kirjeldus

„delle Venezie“ / „Beneških okolišev“ – kategooriad: vein, vahuvein, kvaliteetvahuvein, poolvahuvein

Seost väljendavad looduslikud tegurid Kaitstud päritolunimetuse „delle Venezie“ / „Beneških okolišev“ piirkond hõlmab Trento autonoomse provintsi ning Friuli-Venezia Giulia ja Veneto piirkondade haldusterritooriume. Territooriumit iseloomustab põhjas asuv mäeahelik, mis ümbritseb tootmispiirkonda ning kaitseb seda külmade põhja- ja kirdetuulte eest, ning seda läbivad mitmed olulised püsivooluga jõed ja ojad – see on viinamarjakasvatuse häll. Peamised jõed on järgmised: Adige, Brenta, Piave, Tagliamento ja Isonzo. Kliimat iseloomustab aasta keskmine temperatuur 10–14 °C. Kõige külmemad kuud on detsember ja jaanuar ning kõige soojemad juuli ja august, kus keskmine temperatuur on vahemikus 20–25 °C. Piirkonna aasta keskmine sademete hulk on 700–1 300 mm. Hoolimata suurest sademete hulgast on pinnas piisava vee ärajuhtimisvõimega. Tänu sademetele ja heale veega varustatusele ei ole piirkonnas veepuuduse probleeme. Muud kaitstud päritolunimetuse „delle Venezie“ / „Beneških okolišev“ territooriumi kliimat iseloomustavad tegurid on põhjas asuva Alpi piirkonna ja Alpi eelmäestiku ning lõunasse jääva Aadria mere kombineeritud mahendav mõju, mis mõjutab märkimisväärselt temperatuuri, leevendades suviseid ja talviseid äärmuslikke temperatuure. Aadria mere ja mäestiku mõjutatud õhumasside toime reguleerib nende voolu ja nendega kaasnevaid sademeid. Eelkõige loob tuulte suuna muutus ööpäeva jooksul augustis ja septembris viinamarjade valmimiseks optimaalsed temperatuurikõikumised. Seega aitavad Alpi piirkonna ja Alpi eelmäestiku, Aadria mere ja kogu piirkonda põhjast lõunasse läbivate jõgede võrgustiku kolm komponenti muuta kogu määratletud geograafilise piirkonna homogeenseks.

Alpi eelmäestiku ja mägede mullastik koosneb peamiselt mesosoikumi ajastu lubjakivi- või lubjakivi- ja dolomiidikihistutest, pinnase tekstuur on sobilik vee ärajuhtimiseks.

Tasandikualad koosnevad alluviaalsetest setetest, mis on pärit kogu territooriumit läbivate erinevate jõgede kaasakantud materjalidest, ning nende pinnase tekstuur ulatub saviliivast kerge liivsavini, mõnikord sügavate savi- ja liivasetetega, mida tavaliselt iseloomustab hea vee ärajuhtimisvõime ja mis sobib eriti hästi viinamarjakasvatuseks.

Seost väljendavad ajaloolised ja inimtegurid Esimesed viinamarjaistandused Itaalia kirdeosas pärinevad seitsmendast ja viiendast sajandist enne Kristust. Ent nimetusega „delle Venezie“ / „Beneških okolišev“ viinamarjade kasvatamise ajaloos on ühendav element Veneetsia vabariigi olemasolu. Tänapäevane viinamarjakasvatus sai alguse San Michele all’Adige’i ja Conegliano koolides uute viinamarjakasvatus- ja veinivalmistustavade õpetamisest ja levitamisest. Olulise panuse andsid määratletud geograafilise piirkonna viinamarjakasvatajad, kes võtsid kasutusele uuenduslikud protsessid ja haldamise meetodid, milles on ühendatud keskkonnasäästlikus ja majanduslik jätkusuutlikkus. Samuti on olnud tähtsal kohal selliste maaparandusühistute olemasolu, mis on pikka aega hallanud olulisi veevarustusvõrke, et toime tulla erakordselt suure sademete nappusega.

19. sajandi lõpus, kui kasutusele võeti Chardonnay ja Pinot’d, sai piirkonnast riigi peamine viljelus- ja tootmispiirkond nii veinide kui ka poolvahuveinide ja vahuveinide puhul. Eelkõige on Pinot Grigio leidnud ideaalsed tingimused „delle Venezie“ / „Beneških okoliševi“ piirkonnas, arvestades, et viinamarjade kvaliteediomadused ja nende veinivalmistuse eritavad on selles piirkonnas kõige paremini esindatud. Alates 1977. aastast kuni tänaseni on viinamarjakasvatajad turustanud asjaomaseid veine peamiselt geograafilise tähisega „delle Venezie“ ja sloveeni vähemus nimetusega „Beneških okolišev“.

„delle Venezie“ / „Beneških okolišev“ – kategooriad: vahuvein (4), kvaliteetvahuvein (5), poolvahuvein (8)

Teave veinide kvaliteedi/omaduste kohta, mis on valdavalt seotud geograafilise keskkonnaga:

Vahuveinide, kvaliteetvahuveinide ja poolvahuveinide kategooriasse kuuluvate nimetusega „delle Venezie“ Pinot Grigio veinide värvus varieerub peamiselt õlgkollasest kuldkollaseni, mõnikord on veinil sordile iseloomulik vasekarva kuni roosakas helk. Rõhust sõltuvalt on poolvahuveinide mullid enamasti tihedad ja kiiresti hajuvad, vahuveinidel aga tihedad ja püsivad.

Veini lõhn on sordile omane ja puuviljaline, valge viljalihaga puuviljade, näiteks pirni ja õuna, ning isegi troopiliste puuviljade varjundiga, intensiivne, autoklaavimise tõttu mõnikord kergelt aromaatsete valgete õite ja pähklite nüanssidega.

Maitse poolest on vahuveinide ja poolvahuveinide kujul olevad veinid harmoonilised, värskete nüansside ning tasakaalustatud happelise koostisosaga; lisaks sellele on vahuveini kategooriasse kuuluvate veinide suhkrusisaldus vahemikus „dosaggio zero“ kuni kuiv, samas kui poolvahuveinide kategooriasse kuuluvate veinide suhkrusisaldus on vahemikus kuivast poolkuivani.

Põhjuslik seos geograafilise piirkonna elementide ja toote kvaliteedi/omaduste vahel, mis on valdavalt seotud geograafilise keskkonnaga.

Eespool kirjeldatud vahuveinide, kvaliteetvahuveinide ja poolvahuveinide eriomadused tulenevad tootmispiirkonna mullastiku- ja kliimatingimuste ning inimtegurite koostoimest, mis on mõjutanud viinamarjade veinivalmistuspotentsiaali ja töötlemistehnoloogiat nii minevikus kui ka tänapäeval.

Eelkõige iseloomustab tootmispiirkonna geograafilist keskkonda mõõdukas, jahe ja tuuline kliima, vett hästi läbi laskev pinnas ning piisav ja ühtlaselt jagunenud veevaru, mis võimaldavad viinamarjakobaratel korrapäraselt valmida. Lisaks toob päevase ja öise temperatuuri märgatav kõikumine viinamarjade valmimise ajal aitab esile tuua ja säilitada viinamarjade happelist ja aromaatset struktuuri ning sellest tulenevat veinide värskust.

Lisaks nõuab sordi ’Pinot Grigio’ tundlikkus krüptogaamide ning keskkonna- ja kliimategurite suhtes, nagu liigne kuumus ja veepuudus, ettevõtjatelt märkimisväärset pühendumist, et saada viinamarju, mis on terved ning millel on õige suhkru ning aromaatsete koostisosade tasakaal, et neist saaks valmistada sobiva happesusega vahuveine, kvaliteetvahuveine ja poolvahuveine. Ettevõtjate panus viinamarjaistanduste haldamisse – alates pookealuste valimisest kuni kasvatusmeetodini ja lehestiku hooldamisest kuni veevarude reguleerimiseni – on määrava tähtsusega.

See on oluline, et saada viinamarjad, mis sobivad vahuveini, kvaliteetvahuveini või poolvahuveini valmistamiseks, millel on sordile iseloomulikud organoleptilised omadused.

Nimetusega „delle Venezie“ / „Beneških okolišev“ vahuveinide, kvaliteetvahuveinide ja poolvahuveinide autoklaavimisprotsessi tehnoloogilised uuendused on aidanud muuta käärimisprotsessi tõhusamaks ning veinid on aromaatsemad ja meeldivama maitsega. See võimaldab tuua esile veinidele iseloomulikud organoleptilised omadused ning tõsta eelkõige esile viinamarjadest tulenevad värsked ja floraalsed nüansid, mis peegeldavad ideaalset keskkonda Pinot Grigio veinide tootmiseks.

Kontrollitud päritolunimetuse (DOC) piirkonna vahuveinide ja poolvahuveinide hulka kuuluvate Pinot Grigio veinide ainulaadsus ja eripära tulenevad seega pH ja happesuse tasakaalust, mis toob esile sobivate veinivalmistamisprotsesside tulemusena saadud veinide meeldiva lõhna ja üldise elegantsuse.

„delle Venezie“ / „Beneških okolišev“ – kategooria: vein

Teave veini kvaliteedi/omaduste kohta, mis on valdavalt seotud geograafilise keskkonnaga:

nimetusega „delle Venezie“ / „Beneških okoliševi“ Pinot Grigio veinide värvus varieerub kahvatust õlgkollasest varjunditeni, mis võivad käärimisprotsessi tulemusena olla mõnikord sordile iseloomulikult vasekarva kuni roosa helgiga. Veini lõhnal on sordile omased noodid, puuviljaliste nüanssidega, mis meenutavad muu hulgas valge viljalihaga puuviljade, nagu pirni ja õuna, ning isegi troopiliste puuviljade varjundeid, see on intensiivne, mõnikord kergelt aromaatsete valgete õite nüanssidega. Veini maitse on värske ja harmooniline ning võib varieeruda kuivast poolkuivani; maitse on meeldivalt värske ja sellel on sordile iseloomulik happesuse nüanss.

Mõjutatuna kasvatuspiirkonna mullastikust ja kliimast on veinidel iseloomulik värske nüanss, mis tuleneb peamiselt viinamarjade ja seega ka toodetud veinile omasest happelisusest ja tasakaalustatud aromaatsusest.

Nimetusega „delle Venezie“ / „Beneških okolišev“ valgete veinide värvus varieerub rohekaskollasest kuldkollaseni. Veinil on puuviljaline lõhn ning (sõltuvalt sordilisest koostisest) valge viljalihaga ja küpsete puuviljade varjundid; lõhn on intensiivne, mõnikord kergelt aromaatsete valgete õite nüanssidega. Maitse on harmooniline, varieerudes kuivast kuni poolkuivani, ning vein on struktureeritud, mõnikord on happelisusel värske nüanss.

Põhjuslik seos geograafilise piirkonna mõjurite ning toote kvaliteedi ja omaduste vahel, mis on valdavalt seotud geograafilise keskkonnaga

Nimetusega „delle Venezie“ / „Beneških okolišev“ Pinot Grigio ja Bianco veinide eriomadused tulenevad tootmispiirkonna mullastiku, kliima ja inimtegurite koostoimest, mis on mõjutanud viinamarjade veinivalmistuspotentsiaali ning töötlemistehnoloogiat nii minevikus kui ka tänapäeval.

Eelkõige iseloomustab tootmispiirkonna geograafilist keskkonda mõõdukas, jahe ja tuuline kliima, vett hästi läbi laskev pinnas ning piisav ja hästi jagunenud veevaru, mis võimaldavad viinamarjakobaratel korrapäraselt valmida, saades seeläbi märkimisväärse happesusega viinamarju. Päevase ja öise temperatuuri märgatav kõikumine viinamarjade valmimise ajal aitab esile tuua ja säilitada viinamarjade happelist ja aromaatset struktuuri ning sellest tulenevat veinide värskust.

Arvestades, et kõnealuste veinide valmistamiseks kasutatavad sordid on tundlikud krüptogaamide ning kliima- ja keskkonnategurite suhtes, on lõpptulemuse saavutamiseks oluline ettevõtjate panus viinamarjaistanduste haldamisse alates pookealuste valimisest kuni kasvatusmeetodi ja lehestiku hooldamiseni, et saada terveid viinamarju ning saavutada õige tasakaal suhkru ning happeliste ja aromaatsete koostisosade vahel.

Viinamarjakasvatajate erialased oskused avaldavad mõju kuni viinamarjade veinikeldrisse jõudmise ja veini valmistamiseni ning need on olulised veinidele iseloomulike organoleptiliste omaduste tagamisel, et valmiksid harmoonilised veinid, millel on nimetust „delle Venezie“ / „Beneških okolišev“ kandvate ja piiritletud geograafilise piirkonna veinidele iseloomulikud värsked nüansid.

’Pinot Grigio’ ei ole üldlevinud sort; kui kasvuperioodil on pikalt palav ja põuane ei avaldu sordile iseloomulikud organoleptilised omadused täielikult.

Pinot Grigio ja muude Bianco veinide valmistamiseks kasutatavatel viinamarjasortidel on eripärased organoleptilised omadused ning viinamarjade pressimistsüklite ning käärimise temperatuuri ja kestuse eesmärk saada eespool kirjeldatud omadustega veine.

Nimetusega „delle Venezie“ / „Beneških okolišev“ Pinot Grigio veini organoleptilised omadused on välja kujunenud eespool kirjeldatud keskkonnategurite mõjul ning aegade jooksul veinikasvatajate saadud kogemuste ja teadmiste rakendamise tulemusena. Nüüd on need omadused kujunenud standardiks, mis tagavad veinile ainulaadsuse ja eristavad seda muude piirkondade Pinot Grigio veinidest.

Samamoodi on keskkonna ja kombineeritud inimtegurite koostoime tulemusena saavutatud ka nimetusega „delle Venezie“ / „Beneških okolišev“ Bianco veinide kvalitatiivsed ja organoleptilised eriomadused ning tasakaalustatud happesus ja aromaatsus, mis toovad esile veinide meeldiva lõhna ning üldise elegantsuse.

10. Olulised lisatingimused

Puuduvad.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/12853

(1) ELT L 347, 20.12.2013, lk 671.